
Općinsko vijeće Općine Jelenje
KLASA:023-08/17-01/1
URBROJ:2170-04/17-01/12-4
Dražice, 27.  lipnja 2017.
Temeljem odredbe članka 82. Pravilnika o proračunskom računovodstvu i računskom planu (»Narodne novine« broj 124/14), Općinsko vijeće Općine Jelenje, na 1. sjednici održanoj 27. lipnja 2017. godine donosi
ODLUKU
o raspodjeli rezultata za 2016. godinu
Članak 1.

Izvršenjem Proračuna Općine Jelenje za 2016. utvrđen je rezultat, kako slijedi:

1. Višak prihoda poslovanja  641.155,61 kn

2. Manjak prihoda od nefinancijske imovine 1.260.024,86  kn

3. Višak primitaka od financijske imovine 0,00 kn
Članak 2.

Viškom prihoda poslovanja iz članka 1. djelomično se pokriva manjak prihoda od nefinancijske imovine ostvaren u 2016. godini u iznosu od 641.155,61 kn. 
Članak 3.
Preostali manjak prihoda od nefinancijske imovine u iznosu od 618.869,25 kn pokriva se prenesenim viškom prihoda iz 2015. godine  koji je iznosio 886.612,56  kn.
Članak 4.

Višak prihoda iz prethodnog članka u iznosu od 267.743,31 kn rasporedit će se na pozicije rashoda i izdataka prilikom donošenja Proračuna Općine Jelenje, sukladno članku 49 Zakona o proračunu koji propisuje da se namjenski prihodi i primici koji nisu bili iskorišteni u prethodnoj godini prenose u proračun za tekuću proračunsku godinu. 
Članak 6.

Ova Odluka stupa na snagu objavom u »Službenim novinama Primorsko-goranske županije«, a primjenjivat će se od 01.7.2017. godine.

